इस संदर्भ में आरामबाग के सब डिवीजनल मजिस्ट्रेट (एसडीएम) प्रशांत माइती ने बताया कि हमने स्थानीय बाजारों से खरीदे गए किसी भी परिधान पर अतिरिक्त 10 फीसद छूट देने की पेशकश की। यह छूट मतदाता सूची में शामिल महिलाओं के लिए दी गई थी। उन्होंने बताया कि जिला प्रशासन की ओर से उक्त सबडिवीजन के बाजारों में कई दुकानों को चुना गया था। दुकानदारों से बात कर उन्हें तैयार किया गया है कि इस वर्ष के नए वोटर आइडी दिखाने वाली महिलाओं को छूट दी जाए। इसके बाद हमने पाया कि सबडिवीजन के खानाकुल, आरामबाग, पुरसुरा ब्लॉक में महिला मतदाताओं की संख्या में काफी वृद्धि हुई। हमें उम्मीद है कि अगले साल भी इस पहल से मतदाताओं की संख्या में बढ़ोतरी होगी।